Hoe om kop te hou met jou geld tydens die Covid-19-krisis - Corona Krisissentrum
Tuis / COVID-19 / Hoe om kop te hou met jou geld tydens die Covid-19-krisis
Hoe om kop te hou met jou geld tydens die Covid-19-krisis
Die Covid-19-pandemie speel woer-woer met emosies en het die potensiaal om 'n wêreld- ekonomiese resessie te veroorsaak.
Beleggingsdeskundiges vra egter vir kalmte onder senuagtige beleggers en raai hulle aan om 'n langtermynsiening in te neem en die beste te maak van beleggingsgeleenthede.
Investec sê dat dit te midde van tuimelende markte en openbare histerie belangrik is om te onthou dat belegging 'n langtermynspel is en dat paniekverkope jou portefeulje meer skade as goed kan aandoen.
Steven Nathan, HUB van 10X Investments, sê emosies veroorsaak onnodige stres en los selde probleme op. 'n Koelkopbenadering wat kennis en optrede kombineer, is jou belangrikste finansiële bondgenoot tydens die Covid-19-krisis.
Nathan sê dat markte na verwagting binne vyf jaar die meeste, indien nie alle nie, verliese sal verhaal. Hy voeg by dat dit op die aandelemark gaan oor die lang termyn, wat as 'n tydhorison van vyf jaar of langer omskryf word.
Alexander Forbes gee die volgende koelkopwenke vir die bestuur van jou beleggings tydens die Covid-19-krisis:
Fokus op jou beleggingsdoelwitte en hou by jou langtermynbeleggingstrategie.
Beskou die glas as halfvol. Markte is nou op 'n laagtepunt en dit is 'n koopgeleentheid.
Moenie outomaties jou beleggingsbestuurder, wat aan die onderpunt van die prestasietabel is, afdank nie want dit kan dalk net die tyd wees wanneer die bestuurder begin oorpresteer en jou toelaat om van jou onderprestasie te herstel.
Neem 'n langtermynbeskouing aan. Onthou dat dit by suksesvolle belegging gaan oor tyd in die mark en nie te probeer om die mark te antisipeer nie.
As dit kom by dag-tot-dag- persoonlike finansies, het jy 'n kort- tot mediumtermynbestuursplan nodig.
BusinessLIVE beveel aan dat jy jou bank nader om die opsies vir 'n betaalvakansie te bespreek vir uitgawes soos verbande, studentelenings en voertuigfinansiering. 'n Betaalvakansie – wanneer die uitlener jou 'n onderbreking in terugbetalings op 'n kredietooreenkoms toestaan – kan in hierdie tyd beduidende verligting gee. Die bankindustrie moedig kliënte aan om skuld te herstruktureer of om betaalreëlings te verander as hulle sukkel.
Dit is ironies maar jy kan dalk tydens die inperkingstydperk geld spaar. Jou vervoerkoste sal waarskynlik minder wees en jy sal nie geld kan spandeer aan wegneemetes of uiteet by restourante nie. Sommige gimnasiums laat jou toe om jou lidmaatskap te vries of op te skort. Jy sal dalk ook kan bespaar deur gedissiplineerde aanlyn aankope.
As jy tydens die inperking geld kan spaar, gebruik dit om duur korttermynskuld soos 'n kredietkaart of winkelrekenings af te betaal.
The Money Manual: https://www.themoneymanual.com/stay-financially-calm/
BusinessLive: https://www.businesslive.co.za/money/2020-03-19-keep-calm-and-stick-to-your-investment-plan/